
     REPUBLIKA HRVATSKA
     TRGOVAČKI SUD U OSIJEKU


R E P U B  L I K A  H R V  A T S K A

R J E Š E N J E 


Trgovački sud u Osijeku, po stečajnoj sutkinji Nadi Roso, u stečajnom predmetu stečajnog dužnika: TOGRAD d.o.o. za trgovinu i usluge Zagreb, Tarska 24, MBS: 080006640, OIB: 41072603638, odlučujući o žalbi dužnika Tograd d.o.o. Zagreb protiv Rješenja Trgovačkog suda u Osijeku 20 St-697/17-4 od 2. studenog 2017. g., dana  17. studenog 2017. g.,
        

r i j e š i o   j e :


Preinačuje se Rješenje Trgovačkog suda u Osijeku 20 St-697/17-4 od 2. studenog 2017. g. i  rješava: 

1. OBUSTAVLJA SE skraćeni stečajni postupak nad dužnikom TOGRAD d.o.o. za trgovinu i usluge Zagreb, Tarska 24, MBS: 080006640, OIB: 41072603638.
	
1. Postupak će se nastaviti prema općim odredbama Stečajnog zakona.


Obrazloženje


	Rješenjem Trgovačkog suda u Osijeku 20 St-697/17-4 od 2. studenog 2017. g. otvoren je i istodobno zaključen skraćeni stečajni postupak nad dužnikom Tograd d.o.o. Zagreb a za stečajnog upravitelja imenovan je Zoran Ostović iz Velike Gorice, automatskim odabirom sa B liste stečajnih upravitelja.
	Protiv tog Rješenja žalbu je izjavio dužnik zastupan po zakonskom zastupnikom navodeći da nije imao saznanja da se protiv njega vodi postupak i da je z.z. pozvan na davanje prokaznog popisa imovine u kojem bi izvijestio sud da stečajni dužnik ima u vlasništvu nekretninu upisanu u zemljišnim knjigama OS Zadar zk. odjel Pag iz koje bi se mogle namiriti troškovi stečajnog postupka, slijedom čega, navodi da nisu ispunjeni uvjeti za provedbu skraćenog stečajnog postupka, predlaže da se u izreci navedeno Rješenje stavi izvan snage, obustavi skraćeni stečajni postupak i donese Rješenje o otvaranju stečajnog postupka nad dužnikom.

	Žalba je osnovana.
	Pobijano Rješenje ispitano je na temelju odredbe čl. 436 Stečajnog zakona (NN br. 71/15 i 104/17 u daljnjem tekstu SZ).
	Iz obrazloženja pobijanog Rješenja proizlazi da su ispunjene pretpostavke iz čl. 428 SZ nakon čega je TS Osijek dana 24.8.2017. g. objavio Oglas na mrežnoj stranici e-oglasna ploča sudova pod poslovnim brojem St-697/17-3 sukladno čl. 430 SZ te budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, kod dužnika je utvrđen stečajni razlog iz čl. 5 st. 2 SZ – nesposobnost za plaćanje, te je sukladno čl. 431 st. 1 i 2 SZ po službenoj dužnosti otvoren i zaključen skraćeni stečajni postupak nad dužnikom.
	Pravodobnom žalbom dužnik je osporio gore navedeno Rješenje ovoga suda te budući da je u spis dostavio dokaz – izvadak iz zemljišne knjige zk. odjela Pag zk. ul. 6777 u kojem je u vlastovnici upisan dužnik kao vlasnik navedene nekretnine slijedom čega proizlazi da dužnik ima imovinu iz koje bi se mogli podmiriti troškovi stečajnog postupka valjalo je sukladno čl. 433 SZ odlučiti kao u izreci.
	
	


U Osijeku 17. studenog 2017. g.



Zapisničar
Danijela Sekulić

                                                                                                       STEČAJNA SUTKINJA
                                                                                                               Nada Roso


POUKA O PRAVNOM LIJEKU:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u Zagrebu u roku od 8 dana u 3 primjerka putem ovog suda.


DNA:
1. e-oglasna ploča suda uz podnesak dužnika s prilogom od 10.11.2017. g. (str. 11-13 spisa)
2. registar TS Zagreb elektronski i putem PP 
3. riješeno obustavom
4. K-17.12.

